APROBACIÓN DEFINTIVA DO REGULAMENTO DO MERCADO DE ABASTOS
ADMINISTRACIÓN LOCAL — Municipal — Guarda, A (Ordenanzas e Regulamentos, 13/08/2018)

Ao non haberse presentado reclamacións durante o prazo de exposición ao público, queda automaticamente elevado a definitivo o acordo plenario inicial adoptado na sesión ordinaria celebrada o 2 de abril de 2018, aprobatorio do Regulamento do Mercado de Abastos da Guarda, cuxo texto íntegro se fai público para o seu xeral coñecemento en cumprimento do previsto no artigo 70.2 da Lei 7/1985, de 2 de abrill, de Bases do Réxime Local. Artigo 1.— O Mercado ou Praza de Abastos é un centro de abastecemento diario que o Concello pon ó servicio público para subvenir á demanda diaria de alimentos da poboación. Artigo 2.— O titular do Mercado de Abastos é o Concello de A Guarda que exercerá a actividade mediante concesións administrativas por tempo determinado de uso dos distintos locais e postos enclavados no mesmo. Artigo 3.— Como ben de servicio público, a tenor do disposto nos artigos 4 e 5 do Regulamento de Bens das Entidades Locais ten a condición de inalienable, inembargable, imprescriptible e non suxeito a tributación, non poidendo ser obxeto de arrendamento, nin cesión de uso sen autorización, debendo os ususarios e titulares das licenzas respetar as instalacións e velar pola súas instalacións. Artigo 4.— O Concello titular do Mercado de abastos exercerá a necesaria intervención para o seu correcto funcionamento e para asegurar ós cidadáns o abastecemento diario de mercadorías de primeira necesidade. Artigo 5.— Para o exercicio da función organizadora o Concello dotará de persoal e medios adecuados ó Mercado e nomeará un conserxe que terá ó seu cargo a diaria vixiancia, a limpeza, mantemento, organización e apertura e peche da praza. Artigo 6.— A Praza ou Mercado de Abastos para o cumprimento da súa función, permanecerá aberta ó público nos días e horas que o Concello estableza, que serán de obrigado cumprimento para todos os concesionarios de postos emprazados na mesma, oidas, sen carácter vinculante as asociacións de comerciantes. Artigo 7.— A alta dirección e organización do Mercado de conformidade coas directrices establecidas polo Pleno da Corporación corresponde ó Alcalde. Artigo 8.— A Praza de Abastos de A Guarda, consta dun corpo constituído por unha pranta baixa e pranta superior. Na parte da pranta baixa irán ubicados os postos adicados a carnicería, pescadería, mariscos e charcutería nos locais adosados ós muros da praza. Na pranta superior os locais serán adicados á venda de productos tales como, cárnicos, froitas, verduras, queixos, charcutería, outros productos alimentarios coma productos secos, e toda clase de pan e bollería, e toda clase de productos alimenticios excepto peixe fresco. Para o exercicio das actividades comerciais o Concello utilizará o sistema de concesión administrativa. Artigo 9.— Os postos de venda, tanto os adosados ós muros como os situados nas bancadas centrais, serán obxeto de concesión por un prazo máximo de 25 anos prorrogables por outros dez, mediante subasta. A adxudicación dos postos vacantes realizarase mediante licitación pública dacordo co que establezan os pregos de licitación. As adxudicacións das concesións a proposta da Mesa de Contratación, serán competencia da Comisión de Goberno por delegación do Pleno. O Concello exluirá da concesión os postos que estime convintes. Artigo 10.— Somentes poderán ser concesionarios dos postos as persoas físicas ou xurídicas que teñan plena capacidade de obrar e non estén incursos na prohibición de contratar e acrediten a súa solvencia económica e financeira. Artigo 11.— Os postos de venta do Mercado de Abastos serán destinados ó exclusivo fin para o que se fixo a concesión, non podendo ser cambiado este en ningún caso sen acordo municipal. Os titulares teñen a obriga de estar ao fronte dos locais obxecto da respectiva concesión. Tamén a actividade comercial poderá efectuarse por persoal laboral que, en todo caso, estará de alta na Seguridade Social. Artigo 12.— Os postos de venda serán atendidos polos titulares dos mesmos. No caso de ser titulares de concesión empresas comerciais, mercantís ou cooperativas para a atención de venda terán que ter un responsable da empresa ou cooperativa aludida. Artigo 13.— A Praza será aberta ó público polo Encargado á hora prevista quen deberá encargarse así mesmo do seu peche. Os titulares dos postos poderán acceder ó recinto da Praza unha hora antes da apertura ó público da mesma. Artigo 14.— O Mercado estará aberto de 08:00 a 14:00 horas. Os postos deberán abrir diariamente o público salvo por causas moi graves (morte, enfermidade, accidente ou outras causas ou continxencias graves nas que poderán permanecer pechadas por plazo non superior a 15 días. Tamén poderán permanecer pechadas de forma escalonada durante o ano co fin de evitar o desabastecemento do Mercado por disfrute de vacacións, con aranxo a un Plan que deberá ser presentado no Concello polas Asociacións representativas un mes antes do comenzo das vacacións. A Comisión de Goberno acordará aprobar ou non dito Plan coas modificacións que no seu caso procedan; neste último caso oiráse novamente ás Asociacións representativas por un prazo de quince días. O incumprimento desta obriga sen causa xustificada ou sen autorización municipal dará lugar a sanción ou caducidade da concesión segundo os casos. Artigo 15.— Todos os postos tanto os que se sitúan en locais pechados tipo local como os que se ubiquen en bancada, estarán sinalados co seu correspondente número e os de bancada convintemente delimitados. Artigo 16.— As concesións de postos do Mercado serán transferibles a terceiros con autorización do Concello, que deberá solicitarse con tres meses de antelación propondo na instancia a persoa á que se pretende transferir. No caso de falecemento ou incapacitación (por enfermidade ou accidente) do titular da concesión poderán sucederlle os seus descendentes ou ascendentes en primeiro grao. Estas sucesións deberán de ser tamén autorizadas polo Concello sen cuio requisito consideraránse fraudulentas e darán lugar á anulación da concesión, estas persoas deberán reunir os mesmos requisitos de solvencia económica e e financeira esixidas para outorgar inicialmente a concesión. Tanto as transferencias a terceiros como as sucesións de descendentes ou ascendentes entenderánse polo tempo que reste ata a caducidade da concesión outorgada ó primeiro titular. No caso de falecemento do tituar sen herdeiros legais, recoñécense os mesmos dereitos ós asalariados que conten con máis de 2 anos de antigüidade no mesmo posto. Artigo17.— O concello non asumirá responsabilidade por danos, substraccións ou deterioro das mercaderías ou do posto obxecto da concesión. Artigo 18.— Nos postos de venda, especialmente os adicados ás carnes e peixes, deben adoptarse as máximas precaucións en canto a hixiene e limpeza tanto no instrumental e estantes como no tocante ós materiais para envolver as carnes ou peixes, prohibíndose o uso de papel impreso e plástico non axeitado. Todos os postos deberán ter un recipiente adicado a recoller os desperdicios, recipiente que estará dotado da súa correspondente tapa. Artigo 19.— Os encargados da venda de carnes non consentirán que o público a manosee, debendo estar protexida por un cristal que evite o contacto directo do público e os mesmos. Igualmente se procederá en relación coas froitas e verduras non deixando que os compradores as manoseen. Todos os postos do Mercado estarán dotados dos adecuados aparatos de pesa e medida con arranxo á lexislación. Os aparellos de pesar serán electrónicos e permitirán que o cliente poida comprobar todos os datos na pantalla de que están dotados. Artigo 20.— Corresponderán ó Alcalde ou Concelleiro Delegado para os Mercados dictar e facer cumprir as normas concretas de actuación e funcionamento do Mercado que non estén contidas neste Regulamento e se consideren necesarias ou convenían para mellorar o funcionamento en beneficio dos usuarios. De toda modificación sustancial daráse conta ó Alcalde que o porá en coñecemento da Corporación na primeira sesión que celebre. Artigo 21.— Declararáse caducada a concesión na que a actividade da mesma non se exerce durante dous meses. Excepcionalmente e por causas graves plenamente xustificadas poderáse autorizar ó titular da concesión a deixar o posto ou local sen actividade durante quince días máis que se poderán prorrogar por outros quince por unha soa vez cando as circunstancias o aconsellen por causas de suma gravidade. Artigo 22.— A caducidade declarárase previo expediente con audiencia do interesado e o posto ou local quedarán a disposición do Concello que poderá outorgar nova concesión sobre o mesmo. Artigo 23.— Permitiráse ós titulares das concesións de locais efectuar melloras nos mesmos previa autorización municipal. Ditas obras, previa presentación do proxecto se procede, quedarán a beneficio do Concello sen contraprestación algunha ó remate da concesión. Artigo 24.— Todos os concesionarios deberán estar dados de alta na Seguridade Social na rama correspondente e deberán obter a correspondente licencia de apertura. Asimesmo deberán formalizar unha póliza de responsabilidade civil que cubra os danos que poidan ocasionarse no seu posto. Artigo 25.— O mantemento e coidado así como a limpeza dos locais estará a cargo dos seus concesionarios que así mesmo terán a obriga de pagar o consumo de auga, electricidade e taxa de recollida de lixo. A limpeza xeral da Praza será por conta do Concello. Artigo 26.— A concesión consideraráse extinguida ademáis de pola causa prevista no artigo 21 polas seguintes: a) Falecemento do titular sen herdeiros. b) Falla de pago das cotas mensuais durante tres meses seguidos ou cinco alternos. c) Cesión antirregulamentaria da concesión. d) Vender artigos distintos daqueles ós que o posto ou local está adicado. e) Venda de artigos prohibidos ou mercadorías en malas condicións ou de carne ou peixe procedente de especies que estean en época de veda. f) Fraude comprobado no peso ou calidade das mercadorías g) Comisión de falla que leve aparellada a caducidade. h) Renuncia expresa do titular da concesión. i) Polo vencemento do prazo da concesión Artigo 27.— Ó final da concesión os postos e locais serán devoltos ó Concello en condicións de perfecta conservación, respondendo o concesionario dos deterioros que non se deban ó uso normal e ó transcurso do tempo. Esta responsabilidade serálles esixida en todo caso debendo facerse cargo do custe das reparacións que foran debidas a un mal uso do local ou a culpa ou neglixencia notable. Artigo 28.— Son dereitos dos concesionarios dos postos do Mercado: a) Explotar os mesmos na forma establecida por este Regulamento, e os preceptos que se disponían, por quen no mesmo se prevé durante o tempo da concesión. b) Transferir na forma prevista ós seus causahabintes os dereitos de explotación no caso de enfermidade que lle inhabilite ou por morte do titular. c) Ser respectado nos seus dereitos e protexido contra a competencia ilegal. d) A que ninguén máis que eles poidan exercer o comercio dentro do recinto da Praza de Abastos. e) En xeral, todos os dereitos que se deriven da normativa reguladora Artigo 29.— Son obrigas dos concesionarios: a) Usar bata branca, guantes e gorro para a cabeza durante o traballo, excepto os traballadores ou responsables da pranta superior que adecuarán a súa vestimenta á normativa vixente segundo os postos. b) Cumprir as normas establecidas neste Regulamento ou que se establezan para o bon funcionamento da Praza do Mercado. c) Ter aberto o posto- e ben surtido de mercadoría- todos os días que a Praza debe estar aberta ó público, agás no suposto en que por razóns meteorolóxicas non haxa peixe fresco. d) Expor os prezos de venda ao público de tódolos productos que comercien, nun lugar visible e de xeito claro. e) Estar en posesión do título de manipulador tanto o titular como as demais persoas que traballen no posto. f) Satisfacer puntualmente as taxas que estableza a Ordenanza Fiscal como canon mensual polo posto ademáis das que corresponda por augas, lixo, etc. g) Respectar ós demáis concesionarios evitando todo choque ou alotercado, pondo en coñecemento do Encargado da Praza os posibles conflictos para que se lle de solución. h) Manter o posto ou local nas condicións de máxima limpeza e hixiene e procurar evitar todo deterioro que non sexa o producido polo uso normal. i) Utilizar o posto ou local só e exclusivamente para o fin ó que este esté destinado e para o que foi concedido. Ningún concesionario poderá variar o destino do posto ou local de que sexa titular sen o expreso consentimento do Concello que poderá acordalo á vista das necesidades e previo expediente ó efecto. j) Acreditar a titularidade da licencia. k) Cumprir as obrigas derivadas do Ordenamento xurídico vixente e en especial as relacionadas coa actividade laboral, mercantil e de Seguridade Social ademáis das contidas neste Regulamento ou que se decreten pola Autoridade Municipal competente. l) Non realizaar operacións de desplumar ou deshollar caza e volatería nos postos do Mercado. m) Facilitar a inspección sanitaria dos postos. n) Almacena-las mercancias dentro do propio posto, non podendo utilizar os espacios comúns ou libres do Mercado como almacén dos postos. ñ) Ter a disposición dos consumidores ou usuarios un libro de queixas ou reclamacións. o) Concluído o horario de venda, e dicir, a partir das 14:00h, procederase á limpeza dos postos así como a limpeza de caixas e utillaje no lavadoiro. p) O transporte de mercaderías ao interior do mercado realizarase mediante carro, non estando permitido o arrastre de caixas, nas debidas condicións hixiénicas. Este transporte realizarase nos horarios e condicións establecidas polo concello. q) Non está permitido colocar caixas nin bultos nos pasillos ou zonas comúns. r) Respectar as normas que se dicten en materia de xestión de residuos, depositar no contedor verde os restos orgánicos en bolsas herméticamente pechadas, sen verteduras, respectando os horarios. Os residuos coma cartón, plásticos, vidrio serán depositados nos contenedores correspondentes. s) Colaborar e contribuír á limpeza, conservación e vixiancia do mercado na forma e condicións establecidas neste regulamento ou aquelas outras que sexan dictadas polo Alcalde-Presidente. Por tratarse dunha instalación municipal de dominio público afecto a un servizo público, os concesionarios dos postos observarán unha esmerada limpeza tanto no vestiarío coma nos materiais e instalacións utilizadas. Asimesmo tratarán ao público con esmero, atención e educación. Artigo 30.— A inspección sanitaria do Mercado corresponde aos servizos dependentes da Xunta de Galicia. Artigo 31.— Corresponde a inspección sanitaria de todos os artigos que se ofrezan ó público no recinto da Praza de Abastos ó Inspector-Sanitario titular do Concello que actuará por propia iniciativa e terá por cometido: a) A inspección e vixiancia sanitaria de todos os artigos de alimentación que se ofrezan en venda. b) Ordear o decomiso dos artigos que non reúnan as condicións sanitarias adecuadas. c) Inspeccionar a hixiene dos postos de venda proponiendo medidas a adptar e sancións a imponer. d) Actuar no caso de denuncia tirando visita de inspección ós postos denunciados, da que levantará acta o Encargado na forma dita no artigo 30, proponiendo as medidas a adoptar segundo o resultado da inspección. e) Xirar visita periódicas a cada posto ou local do Mercado de Abastos con levantamento da correspondente acta, na que emitirá o informe correspondente e, no seu caso, propoñerá a adopción das medidas adecuadas. f) Poderá requerir, a través do Encargado, o auxilio da Policía Municipal cando o considere necesario para a súa laboura inspectora. Artigo 32.— A Policía Municipal prestará auxilio ó persoal do Mercado de Abastos cando sexa requerida para elo olo Encargado. En todo momento coidará da orde pública no recinto da Praza de Abastos. Artigo 33.— Para o normal funcionamento do Mercado o Concello nomeará un encargado con categoría de auxiliar que terá as atribucións que no nomeamento se estipulen e en especial: a) Abrir ou pechar o Mercado ás horas estipuladas, así como no caso en que sexqa requerido en supostos de necesidade ou urxencia polo concellal responsable do servicio. b) Coidar que a actividade no interior do Mercado se realice con normalidade, en harmonía coas disposicións legais vixentes, dando conta ao concello das anomalías que se produzan. c) Velar pola limpeza do mercado, realizando unha limpeza diaria das instalacións e velar porque a limpeza que realicen os diferentes postos concesionados se realice dacordo coas instruccións realizadas. d) Efectuar reparacións menores, sempre que non teñan unha especial dificultade técnica. e) Redactar o parte diario que pasará a coñecemento do Concelleiro Delegado. f) Notificar aos titulares dos postos as comunicacións do concello. g) Intervir en calquera anomalía que se produza procurando solucionala e restablecer a orde que se tivera pertubado reflexándoo no parte diario e, no caso necesario, poñer os feitos en coñecemento do Concelleiro Delegado. h) Reclamar a actuación da Policia Municipal cando sexa necesario para o bon funcionamento da Praza ou Mercado. i) Calquera outra que lle sexa encomendada pola Alcaldía-Presidencia ou polo concelleiro delegado. Artigo 34 1.—Contra as instruccións do Encargado do Mercado e en xeral contra claquera situación de feito que non acade carácter de acto administrativo, faráse a reclamación ante o Alcalde.2.—Contra as Resolucións da alocaldia e os acordos municipais daránse os recursos administrativos e xurisdiccionais previstos na lexislación vixente. Artigo 35.— Os titulares das concesións serán responsables das infraccións de todo xénero que se cometan por eles directamente ou por calquera das persoas dependentes dos mesmos, e así, sobre ditos titulares, recaerán as sancións que lles sexan impostas en relación coa actividade que no posto ou local de que sexan titulares se desenrole. Artigo 36.— As infraccións clasifícanse en tres grupos segundo a súa incidencia sobre a actividade do local ou posto, e así serán consideradas: 1.—As discusións ou altercados e pequenas dependencias que non alteren o desenrolo da actividade do Mercado.2.—Os descuidos ocasionais na limpeza do posto ou local e indumentaria utilizada.3.—Calquera infracción do Regulamento non considerado falta grave.1.—A reiteración de faltas leves de idéntica natureza dentro dun período de tempo que non supere o ano. Entenderase reiteración cando fose sancionado por mais dunha falta leve no prazo dun ano.2.—A comisión de tres faltas de hixiene ou limpeza dentro do mesmo ano.3.—O reiterado encumprimento deste Regulamento ou das normas de funcionamento dictados pola autoridade municipal.4.—O fraude no peso, medida ou data de caducidade dos productos que se ofrecen ó público.5.—Dificultar a laboura inspectora-sanitaria.6.—Ter o posto ou local pechado durante 3 días donsecutivos ou 5 alternos nun mes.7.—Realizar obras ou modificacións no local sen autorización municipal.8.—O desacato ás ordes emanadas da autoridade municipal.9.—A falla de pago da taxa mensual.1.—A reiteración de calquera das graves. Entenderase reiteración cando fose sancionado por mais dunha falta grave no prazo dun ano.2.—A falla total de hixiene e limpeza do local ou posto.3.—A cesión ou arrendamento do posto ou local sen autorización municipal.4.—Ter pechado o posto ou local sen causa xustificada máis dun mes.5.—Negarse a autorizar unha inspección do local cando o Veterinario Inspector ou Farmacéutico o considere necesario. Artigo 37.— As infraccións sancionaránse: a) As leves con apercibimento e multa de 30 ata 60 euros. b) As graves con multa de 61 ata 300 euros, suspensión ou peche do posto durante un mes. c) As moi graves con suspensión ou peche do posto durante un ano ou perda da concesión con obriga de deixar libre o posto ou local no prazo de dez días, con esixencia das responsabilidades que procedan. Artigo 38.— Son sancións especiais que se aplicarán a casos concretos: a) O decomiso de mercadorías. b) A suspensión de obras ou instalacións. c) As multas ou recargos previstos na Ordenanza e os impostos por acordo municipal. Artigo 39.— Prescripción das infraccións e as sancións.1.—As infraccións e as sancións moi graves prescribirán aos 2 anos; as graves ao ano; e as leves, ao dous meses.2.—O prazo de prescripción das infraccións comenzará dende o día no que a infracción se cometera, e o das sancións, dende o día seguinte a aquel no que houbera adquirido firmeza a resolución pola que se impón a sanción.3.—Interrumpirá a prescripción da infracción a iniciación, con coñecemento do interesado, do procedemento sancionador. No caso das sancións, a prescripción interrumpirase coa iniciación, con coñecemento do interesado, do procedemento de execución. Artigo 40.— Establécesense dous días a semán consecutivos (preferentemente venres e sábados), para a venda de productos agrícolas obtidos por producción propia dos vendedores. Excepto nos meses de xullo, agosto e setembro nos que dita venta poderá realizarse con carácter diario. Dita venda realizaráse nos postos previamente sinalados polo Concello. As mercadorías deberán estar expostas no posto, non permitíndose o contacto directo co chan. Artigo 41.— Para poder realizar a mesma deberá obterse a oportuna autorización municipal previo cumplimento dos seguintes requisitos: 1.—Pago do canón establecido na Ordenanza fiscal correspondente.2.—No suposto de venda de productos agrícolas, esixiráse a alta no Réxime especial agrario da Seguridade Social. Concederanse novos títulos a todos os/as vendedores/as que desenvolvan a dúa actividade na praza de abastos e cumpren coas condicións fixadas neste regulamento polo periodo máximo de 25 anos a contar dende a entrada en vigor deste regulamento No caso de que se producira conflicto entre as disposicións deste Regulamento e os preceptos da Ordenanza Fiscal aprobada para rexer as cuestións económicas do Mercado de Abastos prevalecerán: a) Se se trata de cuestións xurídico-administrativas, organizativas, de funcionamento ou vixencia e transferencia de concesións e similares, os preceptos deste Regulamento. b) Se se trata de exacción ou cobro de taxas ou prezos públicos, liquidacións e débedas ou sancións económicas, as normas establecidas pola Ordenanza Fiscal. PRIMEIRA.—Para o non previsto neste Regulamento estaráse ó regulado nas disposicións de carácter xeral aplicables. SEGUNDA.—Á entrada en vigor do presente Regulamento quedarán derogadas cantas disposicións rexeran con anterioridade no ámbito do Mercado de Abastos. TERCEIRA.—O presente Regulamento entrará en vigor unha vez sexa aprobado polo Pleno da Corporación, publicado o seu texto íntegro no Boletín Oficial da Provincia, e houbera transcurrido o prazo previsto no artigo 65 da Lei 7/1985. e estará vixente ata que polo Concello sexa derogado ou modificado. O Alcalde Antonio Lomba Baz